രജനിയുടെ സിനിമയ്ക്ക് പ്രേക്ഷകരുടെ വരവേല്പ്പ്. കല്ലടിക്കോട് ബാല സിനിമാസില് പ്രത്യേക പ്രദര്ശനങ്ങള് പാലക്കാട്: സൂപ്പര്സ്റ്റാര് രജനികാന്തിന്റെ അണ്ണാത്തെസിനിമ തിയേറ്ററില് നിറഞ്ഞ സദസ്സില് പ്രദര്ശനം തുടരുന്നു. കുടുംബ പ്രേക്ഷകരെ കൂടി സന്തോഷിപ്പിക്കുന്ന ചിത്രമാണ് അണ്ണാത്തെ എന്ന് കല്ലടിക്കോട് ബാല സിനിമാസില് പ്രദര്ശനം കണ്ടിറങ്ങിയ പ്രേക്ഷകര് പ്രതികരിച്ചു. കോവിഡ് ഒരു പരിധിവരെ നിയന്ത്രണവിധേയമായി ഇളവുകളോടെ തിയറ്ററുകള് തുറന്നശേഷമുള്ള പ്രഥമ റിലീസ് ചിത്രമായിരുന്നു രജനികാന്തിന്റെ അണ്ണാത്തെ. സണ് പിക്ചേഴ്സിന്റെ ബാനറില് കലാനിധി മാരന് നിര്മിച്ച ബിഗ്ബജറ്റ് ചിത്രം തമിഴ്, തെലുങ്ക് ഭാഷകളിലാണ് ദീപാവലി ദിനത്തില് ലോകമാകെ റിലീസ് ചെയ്തിട്ടുള്ളത്. രജനി ആരാധകര്ക്ക് അണ്ണാത്തെ, ദീപാവലി ചിത്രം മാത്രമല്ല തലൈവര് ആശുപത്രി വിട്ടതിന്റെ ആഘോഷംകൂടിയാണ്.ശിവയാണ് സംവിധായകന്. തിയേറ്റര് ഉണര്ന്നു പ്രവര്ത്തിച്ചു തുടങ്ങിയതായും ഒടിടി പ്ലാറ്റ്ഫോമുകള് ചലച്ചിത്ര കാഴ്ചയുടെ ശരിയായ അനുഭവം നല്കില്ലെന്നും ജില്ലയില് തിയേറ്റര് ഉടമകളുടെ സംഘടനയായ ഫിയോക് രക്ഷധികാരി കല്ലടിക്കോട് ശശികുമാര് പറഞ്ഞു. ദുല്ഖര് സല്മാന് നായകനായി എത്തുന്ന കുറുപ്പിന്റെ ടിക്കറ്റ് പ്രകാശനവും നടത്തി.